|  |
| --- |
| Dokument oprettet 4. januar 2024 / msp\_dh  Sag 10-2023-00525 – Dok. 632964 |

# Retningslinjer for driftspuljen 2024

DH’s driftspulje er på 1.000.000 kr. pr. år til driften af DH-afdelingerne. Der tilstræbes en fair fordeling af   
midlerne mellem de 97 DH-afdelinger. Gennemsnitligt er der ca. 10.000 til hver DH-afdeling.

**Formål:**  Puljen kan søges af DH-afdelinger til dækning af udgifter til DH-afdelingens drift,   
 der tager udgangspunkt i DH-afdelingens kerneopgave med handicappolitisk   
 interessevaretagelse i kommunerne.

**Frist for ansøgning:** Der er en årlig ansøgningsrunde, og fristen for ansøgning er **29. februar 2024**.

Svar på ansøgning og udbetaling af midler vil ske medio april.

**Ansøgningsskema:** Ansøgningsskema skal anvendes. Udfyld skemaet inkl. budget for 2024.

Årsregnskab for 2023 indsendes sammen med ansøgningsskema til Susanne   
Broholm på e-mail [sb@handicap.dk](mailto:sb@handicap.dk)

**Retningslinjer:** Ved ansøgning om midler gælder følgende retningslinjer:

* Kørsel afregnes med statens lave takst. Dog kan store handicapbiler anvende statens høje takst.
* Udgifter til kontorhold dækkes i rimeligt omfang og skal afregnes efter regning.
* Udgifter til telefon og internet dækkes med max. 3.000 kr. i alt pr. DH-afdeling, og medlemmerne bestemmer selv den interne fordeling af beløbet.
* Udgifter til merchandise og annoncer dækkes med max. 1.000 kr.
* Der ydes kun begrænset støtte til lokaleleje og forplejning. Det skal tilstræbes, at især interne møder holdes i lånte eller billige lokaler, og at der ikke bruges uforholdsmæssig mange penge på forplejning.
* Der ydes kun begrænset støtte til honorarer til ordstyrere og oplægsholdere.